Michel Debré
Store norske leksikon,Historie,Verdens historie og samtidshistorie,Europa,Frankrikes historie
Michel Debré var fransk jurist og politiker, statsminister 1959–62. Han var leder for kontoret som utarbeidet planene for den administrative reformen i Frankrike etter frigjøringen i 1945, og ble knyttet til okkupasjonsstyret for Tyskland og Østerrike.
Han var medlem av senatet 1948–58 og av nasjonalforsamlingen 1963–88. Fra 1978 ble han representant for gaullistpartiet RPR. Debré ble statsminister januar 1959, etter de Gaulles maktovertagelse, til april 1962. Han var finansminister 1966–68, utenriksminister 1968–69 og forsvarsminister 1969–73.Michel Debré var medlem av Académie Française (Franske akademi) 1988. Utvalgte utgivelser La Mort de l'état républicain (1947)  Refaire une démocratie, un état, un pouvoir (1958)  Sur le gaullisme (1967), Une politique pour la réunion (1975)